Gabono ir Lietuvos santykiai

Gabono ir Lietuvos santykiai – dvišaliai tarptautiniai santykiai tarp Gabono ir Lietuvos.

Diplomatiniai santykiai užmegzti 1994 m. kovo 3 d.

Abi šalys yra Jungtinių Tautų narės. 2022 m. pradžioje Lietuvoje Gabono piliečių negyveno.Migracijos metraštis 2021 , Migracijos departamentas prie VRM

Gabonas Lietuvai yra akreditavęs savo ambasadą Rusijoje.Užsienio atstovybės ir garbės konsulatai (Lietuvos Respublikos užsienio reikalų ministerija). Tikrinta 2022-09-08 

 Santykių istorija 
Yra duomenų, kad SSRS okupacijos metais Gabonas palaikė ryšius su Lietuvos diplomatinėmis atstovybėmis.Kraujelis, R., 199 p. Gabonas savo nepriklausomybę paskelbė 1960 m.

Gabonas ir Lietuva diplomatinius santykius užmezgė 1994 m. kovo 3 d., o 1999 m. akreditavo pirmąjį savo ambasadorių Lietuvai (rezidavo Rusijoje).
Nepaisant to, dvišalis bendradarbiavimas tarp šalių minimalus, dominuoja daugiašalis formatas.

2022 m. Rusijai pradėjus plataus masto karą prieš Ukrainą Gabonas buvo viena iš prieš Rusiją nukreiptas rezoliucijas JTO balsuojančių ar susilaikančių valstybių. Tuo tarpu Lietuva tokias rezoliucijas palaikė. 2022 m. balandį Gabonas buvo vienas iš trijų JT Saugumo Tarybos valstybių narių, balsavusių prieš Rusijos pašalinimą iš JT Žmogaus teisių tarybos. Mariupolio valdžia patvirtino pranešimus apie Rusijos cheminę ataką (15min.lt) 2022 m. spalio 21 d. JT Saugumo Tarybai pirmininkaujantis Gabonas likus pusvalandžiui iki posėdžio pradžios pakeitė savo ankstesnį sprendimą ir nebesuteikė galimybės Lietuvai dalyvauti bei pasisakyti posėdyje, skirtame taikai ir saugumui Ukrainoje. Dėl to Lietuvos užsienio reikalų ministerija, remiama Latvijos, Estijos ir Čekijos, pareiškė Gabonui protestą.Akibrokštas Lietuvai JT Saugumo Tarybos posėdyje: likus pusvalandžiui, buvo atimta teisė pasisakyti (Lrytas.lt)

 Švietimo, mokslo, sporto ir technologiniai mainai ir kultūrinis bendradarbiavimas 
Lietuvos futbolo klubuose yra žaidę du legionieriai iš Gabono.
2017–2018 m. „FK Utenis Utena“ klube žaidė Medvinas Bitegė, o 2017 m. „FK Sūduva“ klube žaidė Henris Džiunioras Ndongas Ngaleu.

2017-2019 m. Gabono nunciatūroje Charge d`Affaires pareigas ėjo lietuvių dvasininkas monsinjoras Rolandas Makrickas.Tarp būsimų kardinolų – arkivyskupas R. Makrickas (papildyta) Vatican News(Šv. Mikalojaus parapijos svetainė)Įspūdingą karjerą Vatikane padaręs Lietuvos dvasininkas nepabūgo pavojų (lrytas.lt) 

 Ekonominiai santykiai 
2018 m. duomenimis, prekybos apyvarta tarp Lietuvos ir Gabono siekė 200,3 tūkst. eurų. Iš Gabono importuotų produktų nebuvo.

 Metai  2016  2017  2018 Eksportas į Gaboną (tūkst. eur.) 65,7  108,1  200,3 Importas iš Gabono (eur.) 0 0  0

 Pasiuntinių ir ambasadorių sąrašas 

 Pasiuntiniai Lietuvai 
 1999–2004 m. – Bendžaminas Legnongo Ndumba, pirmasis Gabono ambasadorius Lietuvai (rezidavo Maskvoje)

 Pasiuntiniai Gabonui 
Lietuva nėra akreditavusi ambasadoriaus Gabonui.

 Literatūra 


 Šaltiniai 

 Nuorodos 
 Gabonas | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt)

Kategorija:Lietuvos diplomatiniai santykiai
Kategorija:Gabonas